Գյումրիում վաղ առավոտից բազմամարդ երթ է մեկնարկել: Նախկին ցուցապաստառները չկան, փոխվել են նաեւ կարգախոսները: Այսօր երկու կարգախոս է վանկարկվում՝ «Նիկոլ, վարչապետ»,«ՀՀԿ հեռացիր»: Երթը մեկնարկել Թատերական հրապարակից, որին միացան դպրոցների աշակերտները, որոշ մանկավարժներ, բուհերի ուսանողները, դասախոսները, տարբեր կազմակերպությունների աշխատակիցները: Ճանապարհին անակնկալ կերպով երթին միացան գործադուլ հայտարարած Գյումրու թիվ 1 պոլիկլինիկայի բուժաշխատողները՝ տնօրենի գլխավորությամբ: Այսօր Գյումրու քայլերթին միացան նաեւ Ջավախքից եկած մեծաթիվ քաղաքացիները: